laion/Wikipedia-Exotic huggingface dataset:
אינפורמציה הדדית

בתורת ההסתברות בתורת האינפורמציה, האינפורמציה ההדדית (או המידע ההדדי) (Mutual information) של שני משתנים אקראיים הוא מדד לתלות ההדדית בין שני המשתנים. ליתר דיוק, היא מכמתת את "כמות המידע" המתקבלת לגבי משתנה אקראי אחד על ידי צפייה במשתנה האקראי השני. האינפורמציה ההדדית בין שני משתנים דיסקרטיים X {\displaystyle X} ו- Y {\displaystyle Y} מוגדרת כ: I ( X ; Y ) = ∑ y ∈ Y ∑ x ∈ X p ( x , y ) log ⁡ ( p ( x , y ) p ( x ) p ( y ) ) , {\displaystyle I(X;Y)=\sum _{y\in Y}\sum _{x\in X}p(x,y)\log {\left({\frac {p(x,y)}{p(x)\,p(y)}}\right)},\,\!} כאשר p ( x , y ) {\displaystyle p(x,y)} היא ההתפלגות המשותפת שלהם, ו- p ( x ) , p ( y ) {\displaystyle p(x),p(y)} היא ההתפלגות של כל אחד מהמשתנים בנפרד, בהתאמה. במקרה של משתנים רציפים, הסכום מוחלף באינטגרל כפול: I ( X ; Y ) = ∫ Y ∫ X p ( x , y ) log ⁡ ( p ( x , y ) p ( x ) p ( y ) ) d x d y , {\displaystyle I(X;Y)=\int _{Y}\int _{X}p(x,y)\log {\left({\frac {p(x,y)}{p(x)\,p(y)}}\right)}\;dx\,dy,} כאשר במקרה זה p ( x , y ) {\displaystyle p(x,y)} היא הצפיפות המשותפת שלהם, ו- p ( x ) , p ( y ) {\displaystyle p(x),p(y)} היא הצפיפות של כל אחד מהמשתנים בנפרד, בהתאמה. למען הדיוק יש להגדיר גם את בסיסי הלוגריתמים בביטויים שלעיל. לרוב משתמשים בבסיס 2 או בבסיס e {\displaystyle e} , ומציינים את הבסיס מראש. אינטואיטיבית, האינפורמציה ההדדית מראה עד כמה ידע על תוצאת X {\displaystyle X} מלמדת על תוצאת Y {\displaystyle Y} : אם האינפורמציה ההדדית היא 0, המשתנים בלתי תלויים. המשתנה המקרי X {\displaystyle X} אין מספק כל אינפורמציה על המשתנה המקרי Y {\displaystyle Y} ולהיפך. בקיצוניות השנייה, אם המשתנה המקרי X {\displaystyle X} הוא פונקציה חד-חד ערכית של המשתנה המקרי Y {\displaystyle Y} (לדוגמה, אם Y = 2 X + 1 {\displaystyle Y=2X+1} ), אז האינפורמציה ההדדית היא האנטרופיה של כ"א מהמשתנים, כלומר I ( X ; Y ) = H ( X ) = H ( Y ) {\displaystyle I(X;Y)=H(X)=H(Y)} . מקרה פרטי הוא אשר שני המשתנים המקריים X {\displaystyle X} ו Y {\displaystyle Y} זהים. אפשר לקשר בין האינפורמציה ההדדית לאנטרופיה ולאנטרופיה מותנית בצורה הבאה: I ( X ; Y ) = H ( X ) − H ( X | Y ) = H ( Y ) − H ( Y | X ) = H ( X ) + H ( Y ) − H ( X , Y ) = H ( X , Y ) − H ( X | Y ) − H ( Y | X ) {\displaystyle {\begin{aligned}I(X;Y)&{}=H(X)-H(X|Y)\\&{}=H(Y)-H(Y|X)\\&{}=H(X)+H(Y)-H(X,Y)\\&{}=H(X,Y)-H(X|Y)-H(Y|X)\end{aligned}}} אי שליליות: מידע הדדי הוא תמיד לא שלילי. סימטריות: מידע הדדי הוא סימטרי, כלומר המידע ההדדי בין המשתנים X ו-Y זהה למידע ההדדי בין המשתנים Y ו-X. יחידות: מידע הדדי הוא אוניטרי, כלומר המידע ההדדי בין משתנה לעצמו שווה לערך המקסימלי האפשרי של המידע ההדדי. מונוטוניות: המידע ההדדי עולה באופן מונוטוני, כלומר אם משתנה אחד הופך להיות תלוי יותר במשתנה אחר, המידע ההדדי בין שני המשתנים גדל. בלתי משתנה תחת טרנספורמציות היפוכות: מידע הדדי הוא בלתי משתנה תחת טרנספורמציות היפוכות, כלומר הוא נשאר ללא שינוי כאשר המשתנים עוברים טרנספורמציה על ידי פונקציה הניתנת להפיכה. תת-תוסף: מידע הדדי הוא תת-תוסף, כלומר המידע ההדדי בין שני משתנים קטן או שווה לסכום המידע ההדדי בין כל אחד מהמשתנים למשתנה שלישי. סכום אפס למשתנים בלתי תלויים: אם שני משתנים בלתי תלויים, המידע ההדדי ביניהם שווה לאפס. אנטרופיה (סטטיסטיקה) אנטרופיה מותנית אינפורמציה הדדית, באתר MathWorld (באנגלית) מֵידָע הֲדָדִי במילון טכנולוגיית המידע: תורת המידע (תש"ן), באתר האקדמיה ללשון העברית
אנטרופיה מותנית

בתורת האינפורמציה, האנטרופיה המותנית היא תוחלת האנטרופיה של משתנה אקראי Y {\displaystyle Y} בהנחה שאנו יודעים את תוצאתו של משתנה אקראי אחר X {\displaystyle X} (התוחלת היא על שני המשתנים האקראיים). אם נגדיר את האנטרופיה של Y {\displaystyle Y} בהינתן זאת שתוצאתו של משתנה אקראי X {\displaystyle X} היא x {\displaystyle x} כ- H ( Y | X = x ) {\displaystyle H(Y|X=x)} , אז נקבל את ההגדרה הבאה לאנטרופיה מותנית של משתנים בדידים: H ( Y | X )   ≡ ∑ x ∈ X p ( x ) H ( Y | X = x ) = ∑ x ∈ X p ( x ) ∑ y ∈ Y p ( y | x ) log 1 p ( y | x ) = − ∑ x ∈ X ∑ y ∈ Y p ( x , y ) log p ( y | x ) = − ∑ x ∈ X , y ∈ Y p ( x , y ) log p ( y | x ) = ∑ x ∈ X , y ∈ Y p ( x , y ) log ⁡ p ( x ) p ( x , y ) . {\displaystyle {\begin{aligned}H(Y|X)\ &\equiv \sum _{x\in {\mathcal {X}}}\,p(x)\,H(Y|X=x)\\&{=}\sum _{x\in {\mathcal {X}}}p(x)\sum _{y\in {\mathcal {Y}}}\,p(y|x)\,\log \,{\frac {1}{p(y|x)}}\\&=-\sum _{x\in {\mathcal {X}}}\sum _{y\in {\mathcal {Y}}}\,p(x,y)\,\log \,p(y|x)\\&=-\sum _{x\in {\mathcal {X}},y\in {\mathcal {Y}}}p(x,y)\log \,p(y|x)\\&=\sum _{x\in {\mathcal {X}},y\in {\mathcal {Y}}}p(x,y)\log {\frac {p(x)}{p(x,y)}}.\\\end{aligned}}} במקרה של משתנים רציפים, מחליפים את הסכומים באינטגרלים. לכל שני משתנים אקראיים X {\displaystyle X} ו- Y {\displaystyle Y} : H ( Y | X ) = H ( X , Y ) − H ( X ) {\displaystyle H(Y|X)\,=\,H(X,Y)-H(X)} H ( X , Y ) = H ( X | Y ) + H ( Y | X ) + I ( X ; Y ) {\displaystyle H(X,Y)=H(X|Y)+H(Y|X)+I(X;Y)} (כאשר I ( X ; Y ) {\displaystyle I(X;Y)} היא האינפורמציה ההדדית) H ( X | Y ) ≤ H ( X ) {\displaystyle H(X|Y)\leq H(X)} , ושוויון מתקבל רק כאשר המשתנים בלתי תלויים. בדומה, H ( Y | X ) ≤ H ( Y ) {\displaystyle H(Y|X)\leq H(Y)} , עם שוויון באותם תנאים. I ( X ; Y ) ≤ H ( X ) {\displaystyle I(X;Y)\leq H(X)} , ושוויון מתקבל רק כאשר Y = f ( X ) {\displaystyle Y=f(X)} ו- f {\displaystyle f} הפיכה על תחום הערכים ש-X מקבל. אנטרופיה (סטטיסטיקה) אינפורמציה הדדית
ריינג'ר 6

ריינג'ר 6 (באנגלית: Ranger 6) הייתה משימת חלל אמריקאית ששוגרה על ידי נאס"א ב-30 בינואר 1964 במטרה לחקור את הירח במסגרת תוכנית ריינג'ר. מטרת הגשושית הייתה לשדר תמונות ברזולוציה גבוהה של פני הירח במהלך התרסקותה על פניו. בשונה מהמשימות הקודמות בתוכנית, לא נשאה משימה זו אף כלים מדעיים לשם ביצוע מדידות בחלל. הגשושית התרסקה על הירח בהצלחה (ובכך הייתה לחללית האמריקאית השנייה שפגעה בירח - ראשונה הייתה ריינג'ר 4), אך בעקבות כשל במערכות החללית לא הושגו הצילומים. ריינג'ר 6 הייתה חללית הריינג'ר הראשונה מבלוק 3. החללית כללה בסיס משושה מאלומיניום ברוחב 1.5 מטרים, עליו הורכבו מערכות ההנעה והכוח, מעליהם הורכב חרוט קטום ראש שהכיל את מצלמות הטלוויזיה. שני לוחות סולאריים באורך 1.537 מטרים וברוחב 0.739 מטרים נפרשו ככנפיים משני צדדים נגדיים של הבסיס, כך שאורך החללית מקצה לקצה היה 4.6 מטרים. אנטנת צלחת לטווח רחוק הורכבה על אחד מקודקודי הבסיס, ואנטנה היכולה לשדר ולקלוט אותות מכל הכיוונים הורכבה בראש החרוט הקטום. גובהה הכולל של החללית היה 3.6 מטרים. ההנעה שנדרשה לתיקון המסלול סופקה על ידי מנוע הידרזין שהפיק דחף של 224 ניוטון. זווית הגישה נשלטה באמצעות 12 נחירי פליטה (שפלטו גז חנקן), שהיו כפופים להוראותיהם של 3 גירוסקופים, 4 חיישני שמש ראשיים ושניים משניים, וחיישן ארץ אחד. כוח חשמלי הופק על ידי הלוחות הסולאריים, ששטחם הכולל היה 2.3 מ"ר, שהפיקו 200 ואט. שתי סוללות בעלות קיבולת של 1.2 קילו-ואט-שעה (kW·h) שיכלו לספק חשמל במשך 9 שעות, סיפקו כוח חשמלי לכל אחד משני הסטים הנפרדים של מערכות הצילום והתקשורת. שתי סוללות בעלות קיבולת של 1 קילו-ואט-שעה (kW·h) שמרו אנרגיה לתפעול השוטף של החללית. חלליות הריינג'ר מבלוק 3 נשאו מערכת שכללה 6 מצלמות טלוויזיה, ועברו טיהור לפני שיגורם כדי למנוע זיהום של קרקע הירח. מערכת מצלמות הטלוויזיה שנשאו חלליות הבלוק 3 שקלה 173 ק"ג, והחליפה את קפסולת הסייסמוגרף שנשאו הריינג'רים מבלוק 2. מבין 6 המצלמות, 2 היו בעלות יכולת סריקה מלאה ו-4 בעלות יכולת סריקה חלקית. המשימה תוכננה להיות משוגרת על גבי משגר אטלס-אג'ינה B, לבצע תיקון מסלול אחד ולהתרסק על הירח כאשר תוך כדי היא מצלמת את פניו מגובה 1,448 ק"מ עד לגובה 6.4 ק"מ. ריינג'ר 6 שוגרה ב-30 בינואר 1964, 15:49:00 UTC, מנמל החלל קייפ קנוורל שבפלורידה, למסלול חנייה סביב כדור הארץ. הפעלה שנייה של מנועי שלב האג'ינה הכניסה את החללית למסלול מעבר אל הירח. תמרון תיקון המסלול הושלם בהצלחה בתחילת המסע ממרכז הבקרה. ב-2 בפברואר, 65.5 שעות לאחר השיגור, התרסקה ריינג'ר 6 בקצה המזרחי של ים השלווה ב-9°24′0″N 21°30′0″E﻿ / ﻿9.40000°N 21.50000°E﻿ / 9.40000; 21.50000. בזמן ההתרסקות כוונו מצלמות החללית לכיוון הנכון, אך אף שידור טלוויזיה לא נקלט ואף תמונה לא הושגה. וועדת החקירה קבעה כי ככל הנראה הגורם לתקלה היה קצר שנגרם בעת הפעלה בשוגג של מערכת הכוח של המצלמות למשך 67 שניות, כ-2 דקות לאחר השיגור. מדיה וקבצים בנושא ריינג'ר 6 בוויקישיתוף פרופיל המשימה באתר נאס"א (באנגלית). לוויין-מחקר אמריקאי שוגר לעבר הירח, דבר, 31 בינואר 1964
נמיביה במשחקים הפאראלימפיים

נמיביה השתתפה לראשונה במשחקים הפאראלימפיים בברצלונה (1992), לאחר מכן נעדרה משני טורנירים ושבה להתחרו בקביעות החל מהמשחקים הפאראלימפיים אתונה (2004). במשחקי החורף לא נטלה נמיביה חלק מעולם. לאורך השנים, המשלחות ששלחה נמיביה למשחקים הפאראלימפים היו תמיד משלחות קטנות. את המדליה הפאראלימפית הראשונה קטפה נמיביה במשחקים הפאראלימפיים בייג'ינג (2008) עם זכייתו של האתלט רג'ילנד בנדה במדליית ארד בזריקת דיסקוס (קטגוריה F35-36). במשחקים הפאראלימפיים לונדון (2012) זכתה המשלחת במדליית זהב ראשונה כשהאתלטית ג'והנה בנסון ניצחה בריצת 200 מטר (קטגוריה T37) עם תוצאה של 29.26 שניות, והוסיפה מדליית כסף בריצת 100 מטר כשעצרה את השעון על 14.23 שניות. במשחקים הפאראלימפיים ריו דה ז'ניירו (2016) זכתה המשלחת מנמיביה בשיא של חמש מדליות פאראלימפיות. במשלחת בלט האצן אנניאס שיקונגו שזכה במדליית הזהב בריצת 200 מטר (קטגוריה T11) עם תוצאה של 22.44 שניות, ובשתי מדליות ארד - בריצת 100 מטר עם תוצאה של 11.11 שניות, אחרי פיליפה גומס הברזילאי (11.08 שניות) ודייוויד בראון האמריקאי שניצח עם שיא פאראלימפי בקטגוריה (10.99 שניות), ובריצת 400 מטר עם תוצאה של 50.63 שניות, אחרי פיליפה גומס (50.38 שניות) וג'רארד דסקרגה הספרדי (50.22 שניות). בשתי המדליות הנוספות של המדינה זכה האצן יוהאנס נמבלה שזכה במדליית הכסף בריצת 100 מטר (קטגוריה T13) עם תוצאה של 10.78 שניות, שני רק לג'ייסון סמית האירי (10.64 שניות), ובמדליית הכסף בריצת 400 מטר עם תוצאה של 47.21 שניות, ונכנע רק לשיא עולם של מוחמד אמגואון המרוקאי שעצר את השעון על 47.15 שניות. נמיביה במשחקים האולימפיים נמיביה במשחקים האולימפיים לנוער ספורטאי נמיביה באתר הוועד הפאראלימפי הבינלאומי Women's 200m - T37 Women's 100m - T37 Men's 200m - T11 Final Men's 100m - T11 Men's 400m - T11 Men's 100m - T13 Men's 400m - T13
פתקיות דביקות

פתקיות דביקות (באנגלית: Sticky Note) הן סוג של ציוד משרדי, המורכב מפתקיות דף קטנות שמאחוריהן פס דבק ייחודי המאפשר הדבקה זמנית של הפתקיות למסמכים או למשטחים אחרים. כיום קיימות אומנם פתקיות דביקות בשלל צבעים, גדלים וצורות שונות, אך הפתקיות המקוריות שייצרה חברת הציוד המשרדי 3M מוכרות כפתקיות מרובעות, בעלות צלעות באורך 76 מילימטר, בצבע צהוב-בהיר. המאפיין הייחודי של הפתקיות הדביקות הוא כאמור פס הדבק שנמצא מאחוריהן, אשר מאפשר את הדבקתן והסרתן ממשטח מסוים מבלי לגרום לו נזק, ומבלי להשאיר עליו סימנים כלשהם. הפתקיות הדביקות הומצאו על ידי ארט פריי שהיה עובד של חברת 3M. פריי המציא את הפתקיות במסגרת פרויקט "מדיניות ההברחות" שהונהגה בחברת 3M באמצעות השימוש בדבק שפיתח קולגה שלו, ספנסר סילבר. בסיס הרעיון הוא שכל עובד אמור להקדיש 15% מזמנו לפרויקט שאינו קשור למטלות העבודה השוטפות במטרה לעודד פרויקטים חדשים על פי בחירה, כיום הפתקיות הללו הן עסק עצום. עד לפקיעת הפטנט שניתן לחברה בשנות התשעים, הפתקיות הדביקות יוצרו אך ורק במפעל החברה בסינתיאנה, קנטקי, ארצות הברית. גם היום, למרות שהפתקיות הדביקות מיוצרות על ידי חברות שונות ברחבי העולם, מרבית הפתקיות הדביקות של 3M ממשיכות להיות מיוצרות במפעל בסינתיאנה. בשנת 1968 פיתח ד"ר ספנסר סילבר, כימאי של חברת 3M בארצות הברית, דבק מיוחד המאפשר לעשות בו שימוש חוזר. במשך חמש שנים ניסה סילבר לקדם את השימוש בדבק שפיתח בתוך חברת 3M ללא הצלחה, בין היתר באמצעות העברת סמינרים לעובדי החברה בנושא. בשנת 1974, קולגה של ד"ר ספנסר בשם ארט פריי, אשר השתתף באחד מאותם סמינרים, הגה את הרעיון להשתמש בדבק בשביל להחזיק סימניות בספרי התפילה שלו. המוצר שווק לראשונה בשנת 1977, אך הביא לתוצאות מכירה מאכזבות. החברה המשיכה במאמצי השיווק, תוך שינוי שם המותג מ- "Press 'n Peel" ל- "Post-It Notes" בשנת 1980. מכירות המוצר השתפרו, וכבר בשנת 1981 הפתקיות הדביקות החלו להימכר גם בקנדה ובאירופה. 3M מדיה וקבצים בנושא פתקיות דביקות בוויקישיתוף אתר האינטרנט הרשמי של פתקיות דביקות (באנגלית) הניו יורק טיימס, מת האיש שהמציא בטעות את הפוסט-איט - הפתקים הצהובים שמקשטים כל משרד, באתר TheMarker‏, 16 במאי 2021
סודאן במשחקים הפאראלימפיים

סודאן השתתפה לראשונה במשחקים הפאראלימפיים בארנהם (1980), ומאז השתתפה פעם אחת בלבד, במשחקים הפאראלימפיים אתונה (2004). במשחקי החורף לא נטלה סודאן חלק מעולם. אל המשחקים הפאראלימפים שנערכו בארנהם בשנת 1980 שלחה סודאן משלחת שכללה 11 ספורטאים (8 גברים ו-3 נשים). המשלחת חזרה עם מדליה פאראלימפית אחת, כשמוחמד אחמד עיסאם זכה במדליית הזהב בהדיפת כדור ברזל (קטגוריה 1B) תוך שהוא קובע שיא פאראלימפי עם 7.05 מטרים. אחרי 24 שנים בהן לא שלחה סודאן משלחת למשחקים הפאראלימפיים, חזרה המדינה ושלחה משלחת למשחקים שנערכו באתונה בשנת 2004. המשלחת כללה שני ספורטאים (גבר ואישה) שלא הצליחו לזכות במדליה. סודאן במשחקים האולימפיים סודאן במשחקים האולימפיים לנוער רשימת המשתתפים באתר הוועד הפאראלימפי הבינלאומי Arnhem 1980 Paralympic Games Men's Shot Put 1B רשימת המשתתפים באתונה באתר הוועד הפאראלימפי הבינלאומי
דשן גת

חברת דשן-גת היא יצרנית בינלאומית של דשנים נוזליים ומוצקים אשר הוקמה בקריית גת בשנת 1985. המפעל הראשון של החברה הוקם ב-1985 בקריית גת באזור התעשייה, על שטח מפעל סוגת שפעילות ייצור הסוכר בו נסגר. המפעל הוקם בהשקעה של 2 מיליון דולר וכלל מערכת בקרת ייצור אוטומטית ממוחשבת. המפעל קם להתחרות במפעל "דשנים וחומרים כימיים" במפרץ חיפה שהחזיק עד אז במונופול על מכירת דשנים בישראל. התוכנית העסקית של דשן גת התמקדה ביתרון של דשן נוזלי, כמו גם על הקרבה היחסית של המפעל בקריית גת למקור האשלגן והזרחן בים המלח ולצרכנים באזורים החקלאיים בדרום ישראל. מכירות המפעל הגיעו כבר בשנת 1986 למיליוני דולרים בשנה והקמת המפעל הביאה לירידת מחירים של הדשנים בישראל. ב-1992 הוקם מפעל נוסף, בצפון הארץ, אשר הועתק בשנת 1999 לאזור התעשייה באלון התבור. הצורך בשני מפעלים במדינה קטנה כמו ישראל הוא בשל הבעייתיות של הובלת דשן נוזלי ממקום הייצור לנקודות היישום. בשנת 1993 הוחלט לפרוץ עם הידע הנצבר לשווקים נוספים בחו"ל והיעד שנבחר היה ספרד. המפעל הראשון הוקם בעיר סביליה במחוז הדרומי של ספרד - אנדלוסיה. בתחילת המאה ה-21 הוקם המפעל השני בעיירה לובון במחוז אקסטרמדורה. מפעל זה נותן מענה גם לשוק הפורטוגלי הקרוב יחסית. המפעל האחרון שהוקם ב-2004 נמצא בעיר אלמריה, גם היא במחוז אנדלוסיה, הידועה באזור החממות האדיר שלה שמספק פירות וירקות לכל אירופה. ההתמחות של החברה היא בייצור דשן נוזלי בתרכובות NPK (חנקן, זרחן ואשלגן) שונות. היתרון בשימוש של דשן נוזלי לעומת שימוש בדשן מוצק הוא ביכולת היישום המדויקת שלו, חיסכון במשאבי מים ושליטה מדויקת על כמויות הדשן המיושם. לדשן גת דשן מבוסס קומפוסט, בשם "שפע חפר" המיועד לחקלאות אורגנית. לחברה גם פעילות ייצוא של דשן מוצק מסיס למדינות כדוגמת קניה, קוריאה הדרומית, אקוודור, טורקיה, קפריסין ועוד. והחברה זכתה בתעודת יצואן מטעם משרד התעשייה, מסחר ותעסוקה (תמ"ת) בשנים 2008 ו-2009. חברת דשן גת היא בבעלות קבוצת פדרמן ובניו (אחזקות) בע"מ. אתר האינטרנט הרשמי של דשן גת אתר חברת דשן גת ספרד Gat Fertiliquidos דשן גת (אורכב 01.03.2013 בארכיון Wayback Machine), באתר של חברת פדרמן ובניו (אחזקות) מונופול אחד הם כבר שברו, מעריב, 24 באוקטובר 1986 הכימיה המוצלחת של סוגת, מעריב, 13 בינואר 1987 תכשירים לחקלאות אורגנית, משרד החקלאות ופיתוח הכפר, 2007
הוריה סימה

הוריה סימה (ברומנית: Horia Sima;‏ 3 ביולי 1907 – 25 במאי 1993) היה פוליטיקאי רומני, מנהיגה השני והאחרון של תנועת הלגיונרים הרומנית. ב-4–8 ביולי 1940 למשך ארבעה ימים מילא את התפקיד של שר התרבות והדתות בממשלה שבראשות יון ג'יגורטו ובספטמבר 1940-ינואר 1941 כיהן כסגן ראש ממשלת רומניה שהוכרזה ל"מדינה נציונל-לגיונרית" בראשות יון אנטונסקו. סימה נולד בכפר מנדרה (Mândra) שבמחוז פגרש (Făgăraş), ממלכת הונגריה שבמסגרת אימפריה האוסטרו-הונגרית (בתחומי רומניה של ימינו). בין השנים 1926 ל-1936 היה סטודנט לפילוסופיה באוניברסיטת בוקרשט, ולאחר מכן עבד כמורה לפילוסופיה בבית ספר תיכון. כבר בשנת 1927 היה חבר התנועה הלגיונרית, ובשנת 1935, כאשר מנהיג הארגון יצר את המחוזות, מונה להיות אחראי על אזור באנאט. בשנת 1938, בבית הכלא ברומניה, נרצחו בפקודת המלך מנהיג התנועה הלגיונרית, קורנליו זליה קודריאנו, ועוד קבוצה ממנהיגי התנועה. יתר מנהיגי התנועה, כולל הוריה סימה, נמלטו לגרמניה, שם התארגנה הנהגה החדשה והוריה סימה קיבל לתחום אחריותו את הקשר עם רומניה. ביום 21 בספטמבר 1939, רצחה קבוצת לגיונרים רומנים, בהנהגת הוריה סימה שחזר לשם כך לרומניה, את ראש ממשלת רומניה באותו זמן, ארמנד קלינסקו. בינואר 1940 קיבל סימה, ששב לגרמניה, את הנהגת התנועה הלגיונרית, יחד עם קונסטנטין פפנצ'ה. במאי אותה שנה הסתנן סימה, יחד עם קבוצת לגיונרים, דרך יוגוסלביה אל רומניה, אך נעצר בכפר קרוב לגבול והועבר תחת משמר כבד לבוקרשט. לאחר חקירות ממושכות הוא שוחרר. יון אנטונסקו, שתפס את השלטון ברומניה, קרא לתנועה הלגיונרית לשתף פעולה בהנהגת המדינה וסימה, שמונה להיות מנהיגה, התמנה לסגן ראש הממשלה, שני בבכירותו רק לאנטונסקו עצמו. התנועה הלגיונרית החלה במסע טרור נגד מתנגדיה ורודפיה בעבר וכנגד יהודי רומניה. המסע הגיע לשיאו במרד גלוי נגד הוראותיו של אנטונסקו. בזמן מרד הלגיונרים בינואר 1941, העמיד אנטונסקו את היטלר בפני הברירה לבחור בינו לבין תנועת הלגיונרים, וכאשר היטלר העדיף את אנטונסקו, החליט זה להפריד בין התנועה הלגיונרית ובין הממשל. בהשפעת היטלר הותר לסימה לעזוב את רומניה לגרמניה שם נעצר, אך בזמן ששהה בגרמניה נשפט בהיעדרו ברומניה ונידון למוות, על מנת להבטיח את אי חזרתו. ב-1942 ברח לאיטליה אך שם נתפס והוחזר לגרמניה. באוגוסט 1944 החליפה רומניה צד במלחמת העולם השנייה וחברה אל בעלות הברית. סימה שוחרר ממעצרו, ובווינה בין דצמבר 1944 למאי 1945 עמד בראש ממשלת צללים רומנית פרו-נאצית. עם התקרבות הצבא האדום לווינה נמלט סימה מהעיר והשתמש בשם הבדוי יוזף ובר (Josef Weber). בשנת 1946, ברומניה, שוב נשפט סימה בהיעדרו, בבית הדין העממי ונידון למוות בשנית. לאחר המלחמה חי סימה בפריז, באיטליה ולבסוף בספרד של פרנקו, שם לימד באוניברסיטת ברצלונה. בזמן שחי מחוץ לרומניה המשיך בפעילות פוליטית אנטי קומוניסטית בקרב הפזורה הרומנית. סימה נפטר ב-1993 במדריד ונקבר שם לצד אשתו אלוירה. מדיה וקבצים בנושא הוריה סימה בוויקישיתוף משפט הוריה סימה ומרעיו, הארץ, 17 ביוני 1941
גלתיאה (מיתולוגיה)

גלתיאה (יוונית עתיקה: Γαλάτεια) הייתה פסל שנהב שקם לתחייה במיתולוגיה היוונית. האגדה מספרת כי פיגמליון, פסל קפריסאי שמצא פגמים רבים בנשים, פיסל פסל משנהב דמוי אשה וקרא לו גלתיאה (פירוש השם ביוונית עתיקה הוא "הצחה כחלב"). לאחר שהתאהב בדמות נואשות ריחמה עליו אפרודיטה אלת האהבה והפיחה רוח חיים בפסל. פיגמליון וגלתיאה התחתנו והולידו את פאפוס אשר הקים את העיר פאפוס בקפריסין. הירח גלתיאה של נפטון נקרא על שמה, וגם האסטרואיד 74 Galatea (אנ') שהתגלה על ידי האסטרונום וילהלם טמפל (אנ'). גלתיאה היא גם מושא יצרו של פוליפמוס על פי תאוקריטוס המקשר לתיאורו של אובידיוס במטמורפוזות למיתוס אקיס וגלתיאה. מדיה וקבצים בנושא גלתיאה בוויקישיתוף גלתיאה, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
סיירה לאון במשחקים הפאראלימפיים

סיירה לאון השתתפה במשחקים הפאראלימפיים לראשונה באטלנטה (1996), אליה שלחה ספורטאי בודד שייצג את המדינה, ומאז נעדרה עד המשחקים הפאראלימפיים לונדון (2012). במשחקי החורף לא נטלה סיירה לאון חלק מעולם. הספורטאי שייצג את סיירה לאון באטלנטה, קלי מרה, לא הצליח לזכות במדליה פאראלימפית, וקבע את הישג השיא שלו כשסיים במקום השישי מתוך שמונה מתחרים בתחרות הטלת הכידון. סיירה לאון נעדרה מהמשחקים עד למשחקי הקיץ שנערכו בלונדון בשנת 2012, אז שלחה ספורטאי יחיד, מוחמד קמרה, לייצג את המדינה. קמרה התחרה במרוצים ל-100 ו200 מטר, אך לא העפיל למקצה הגמר בשניהם. סיירה לאון במשחקים האולימפיים סיירה לאון במשחקים האולימפיים לנוער Atlanta 1996 Paralympic Games Men's Javelin F34/37 באתר הוועד הפאראלימפי הבינלאומי
סיישל במשחקים הפאראלימפיים

סיישל השתתפה במשחקים הפאראלימפיים לראשונה בברצלונה (1992), אליה שלחה שני ספורטאים לייצג את המדינה. לאחר מכן השתתפה סיישל במשחקים פעם אחת נוספת בלבד, במשחקים הפאראלימפיים ריו דה ז'ניירו (2016). במשחקי החורף לא נטלה סיישל חלק מעולם. הספורטאים שייצגו את סיישל לא זכו במדליה פאראלימפית, ולא הגיעו להישגים ספורטיביים משמעותיים. סיישל במשחקים האולימפיים סיישל במשחקים האולימפיים לנוער
שרץ (פירושונים)

האם התכוונתם ל... טומאת שרץ – טומאה החלה על פי התורה על פגרי שמונת השרצים איסור אכילת שרצים – מצוות לא תעשה מהתורה. שרץ (ביולוגיה) – כינוי כללי לבעלי חיים קטנים בעלי כושר התרבות גבוה, ובכלל זה בעלי חוליות, יונקים קטנים, זוחלים ודו-חיים, פרוקי-רגליים, תולעים ורכיכות.
מחזור בני רומא כתב יד רוטשילד

מחזור בני רומא כתב יד רוטשילד (מכונה גם מחזור רוטשילד-יסלזון או מחזור רוטשילד-וייל) הוא מחזור בנוסח בני רומי מצפון איטליה משנת 1450 לערך, וידוע בשל ציוריו היפים והמיוחדים. לכתב היד שני כרכים שנכתבו בידי הסופר לאון יהודה בן יהושע די רוסי וצויירו בידי יואל בן שמעון. כרך א כולל תפלות לחול, שבת, חנוכה, שבתות מיוחדות, פסח, שבועות, יז בתמוז ותשעה באב. כרך ב כולל סליחות, תפלות לימים נוראים, סוכות, סדר ברית מילה, פדיון הבן, חתנים ואבלות. כרך א נמצא באוסף הספרייה הלאומית בירושלים וכרך ב בבעלות משפחת יסלזון בציריך (MS. 11). כרך ב' הוצג לציבור בשנת 2023 על ידי מוזיאון המטרופוליטן בניו יורק, לאחר שלא הוצג משנת 1990. כתב היד נחשב ייחודי ביופיו בשל ציוריו. כתב היד כולל גם: שמונה פרקים לרמב"ם ופרקי אבות עם פירושו, בתרגום שמואל אבן תיבון. תפילות מיוחדות: סדר ברכת חולים, סדר שינוי השם, לאשה היושבת על משבר, לגזירת צבור. "סדר תפלת תענית צבור שנעשה במדינת רומה ביום ה’ בכ"א ימי’ לירח ס[י]ון שנת חמשת אלפים ומאה ושלשים ושמנה לבריאת עולם כשנסעו שלוחי הקהל ללכת בחצר" (משנת 1378). רשימות לידות ומילות של משפחת סנגויני בשנים שצ"ט (1639) עד תל"ד (1674); כתב היד הוענק לספריה הלאומית על ידי דורותי דה רוטשילד, מאוסף בעלה, ג'יימס דה רוטשילד, בשנת 1968, באמצעות מר אליהו אילת. קובץ מחקרים על מחזור כמנהג בני רומא. בעריכת ראובן בונפיל ואנג'לו מרדכי פיאטלי. ירושלים: הוצאת מאגנס, 2012. כתב היד בקטלוג הספרייה הלאומית עם סריקה דף מתוך המחזור, באתר המרכז לטכנולוגיה חינוכית שמואל דוד לוצאטו, מבוא למחזור בני רומא, בצירוף ביאורים וסקירה על המנהג מאת דניאל גולדשמידט, הוצאת דביר, תל אביב תשכ"ו ד"ר אברהם דוד, מהדורה חדשה של המחזור כמנהג בני רומה, המעין תמוז תשע"ה Rothschild mahzor, Siddur (Roman rite, Ms. Rothschild). 1490, Maḥzor (Roman rite) 1490 - סריקה של המחזור בספריית JEWISH THEOLOGICAL SEMINARY. מספרו: 8°4450 Ms. Heb. Renaissance Masterpieces of Judaica: The Mishneh Torah and The Rothschild Mahzor, THEMET, ‏2022
Hallo 015

hallo 015 היא חברת טלפוניה שהוקמה כמותג של חברת היל"ת (החברה הישראלית לתקשורת) בינואר 2012 על פי רישיון משרד התקשורת. החברה הפעילה שירותי שיחות טלפון בינלאומיות ומאוחר יותר ניסתה לשווק חבילות שיחות סלולריות, פורקה ונמכרה לחברת רמי לוי תקשורת. hallo 015 ניסתה לשנות את הנוהג הקיים בשוק השיחות הבינלאומיות, כשהציעה תעריפים מוזלים לשיחות לחו"ל ללא חבילות וללא דמי מנוי. בנוסף, החברה שיווקה מרכזיות PBX עבור עסקים. hallo 015 השיקה בשנת 2015 יישומון למכשירי אנדרואיד ואייפון/אייפד המאפשרת חיוג מקומי בכל מקום בעולם. פרזנטור החברה בפרסומיה הראשונים היה אלון דה לוקו, זוכה תוכנית הריאליטי "חי בלה לה לנד". יורם שכטר ומשפחת שכטר החזיקו בכ-50% ממניות החברה. ברוריה זבולוני החזיקה 23 אחוזים ומטיאס פרנקל החזיק ב-23 אחוזים. ביתה של זבולוני, שרי, הייתה משנה למנכ"ל, ובנוסף היה מעורב בחברה דודי שטרנברג, שהיה בעלה של שרי זבולוני, הסתבך במספר עסקים כושלים בעברו ואף הועמד לדין על עבירות זיוף ומרמה. לאחר פרסום שירות החבילות הסלולריות של החברה הסתבר כי לחברה אין הסכם אירוח תקף עם אף אחת ממפעילות הסלולר בישראל, כך שבפועל לא היה ביכולתה להשיק את השירות. החברה קרסה ולבסוף נרכשה על ידי רמי לוי תקשורת. בדו"ח שכתבו מפרקי החברה התברר כי בחברה הועסקו ברמות שכר גבוהות מקורבים לבעלי השליטה רובם חסרי ניסיון מתאים. ב-2020 פורסם כי בעלי החברה הם קבוצת NGN בכ-30%, יורם דרורי ושותף נוסף באחוז דומה ורמי לוי בכ-40%, וכי חלק מהם שקלו למכור את מניותיהם בחברה. בין השירותים שהחברה מציעה ב-2020 ניתן למנות: שיחות סלולריות, שיחות בינלאומיות, ספק שירותי אינטרנט, מרכזייה בענן, מספרים וירטואליים, כוכבית לעסקים, וכרטיס סים לנוסעים לארצות הברית. החל מינואר 2022 הפסיקה החברה לשמש כספק שירותי אינטרנט . נכון לשנת דצמבר 2022 החברה ממשיכה לעבוד ולהציע ללקוחות שיחות סלולריות, שיחות בינלאומיות, מרכזייה בענן, מספרים וירטואליים, כוכבית לעסקים, וכרטיס סים לנוסעים לארצות הברית. אתר האינטרנט הרשמי של Hallo 015 הרישיון שניתן לחברה להפעיל שירותי טלפוניה בינ"ל גד פרץ, ‏התחרות מתגברת: חברת שיחות בינלאומיות מתחילה לפעול, באתר גלובס, 4 בינואר 2012 וואלה! סלבס‏, אלון דה לוקו דיווה, באתר וואלה, 5 בינואר 2012 אמיתי זיו, איש הצללים של הלו: האקר שהסתבך בכל העולם, באתר TheMarker‏, 30 באפריל 2012 נתי טוקר, כולם שואלים את עצמם מי האשה שישבה ליד שר התקשורת החדש. זו התשובה המפתיעה, באתר TheMarker‏, 11 ביולי 2019 גד פרץ, ‏בעלי מניות ב-015 הלו גיששו האם ניתן למכור את החברה, באתר גלובס, 17 במאי 2020 מירב קריסטל, לקוחות הלו 015 הועברו ל-HOT "בלי ידיעתנו", באתר ynet, 9 בינואר 2022